2016. gada 8. martā Noteikumi Nr. 145

Rīgā (prot. Nr. 12  22. §)

**Grozījums Ministru kabineta 2013. gada 17. decembra noteikumos Nr. 1511 "Sabiedriskā transporta padomes nolikums"**

Izdoti saskaņā ar

Sabiedriskā transporta pakalpojumu

likuma 4.1panta piekto daļu

Izdarīt Ministru kabineta 2013. gada 17. decembra noteikumos Nr. 1511 "Sabiedriskā transporta padomes nolikums" (Latvijas Vēstnesis, 2013, 252. nr.) grozījumu un papildināt noteikumus ar III1 nodaļu šādā redakcijā:

"**III1. Padomes lēmumu pieņemšana rakstveida procedūrā**

24.1 Padome var pieņemt lēmumus rakstveida procedūrā, nesasaucot padomes sēdi.

24.2 Jautājumu var izskatīt rakstveida procedūrā, ja tam piekrīt padomes locekļu vairākums.

24.3 Priekšlikumu izskatīt jautājumu rakstveida procedūrā kopā ar rakstveida procedūras piemērošanas pamatojumu padomes sekretariāts elektroniski nosūta visiem padomes locekļiem. Padomes locekļi ne vēlāk kā triju darbdienu laikā no priekšlikuma nosūtīšanas dienas sniedz viedokli par rakstveida procedūras piemērošanu.

24.4 Lēmumu pieņemšanai rakstveida procedūrā piemēro šādu kārtību:

24.41. padomes sekretariāts sagatavo un nosūta elektroniski padomes locekļiem lēmuma projektu un lēmuma pieņemšanai nepieciešamos dokumentus;

24.4 2. padomes locekļi ne vēlāk kā piecu darbdienu laikā pēc lēmuma projekta nosūtīšanas sniedz viedokli par lēmuma projektu, nosūtot to elektroniski padomes sekretariātam;

24.4 3. rakstveida procedūrā lēmums ir uzskatāms par pieņemtu, ja par to nobalsojis padomes locekļu vairākums;

24.44. saņemtos elektroniskos atzinumus pievieno elektroniskās saskaņošanas protokolam. Elektroniskās saskaņošanas protokolu un pieņemto lēmumu paraksta padomes priekšsēdētājs. Padomes sekretariāts par lēmuma pieņemšanu informē padomes locekļus;

24.45. ja lēmums rakstveida procedūrā netiek pieņemts, jautājumu virza izskatīšanai kārtējā vai ārkārtas padomes sēdē.

24.5 Rakstveida procedūrā pieņemtie padomes lēmumi stājas spēkā šo noteikumu 21. punktā minētajā kārtībā.

24.6 Nākamajā padomes sēdē padomes sekretariāts informē padomi par rakstveida procedūrā pieņemtajiem lēmumiem."

Ministru prezidents Māris Kučinskis

Satiksmes ministrs Uldis Augulis